**František Straka** (s. 21. toukokuuta 1958) on tšekkiläinen jalkapallovalmentaja ja entinen puolustaja.

Ura pelaajana
-------------

Straka aloitti ammattilaisuransa Tšekkoslovakian suurseura AC Sparta Prahassa 1979. Juniorina pelioppinsa SK Dynamo České Budějoviceissa ja VTJ Tachovissa hankkinut Straka edusti Spartaa yhdeksän kauden ajan ja pelasi yli 200 ottelua seuran paidassa. Hän voitti seuran kanssa neljä Tšekkoslovakian mestaruutta ja kolme cup-mestaruutta.

1988 Straka siirtyi Saksaan ja Borussia Mönchengladbachiin. Straka edusti saksalaiseuraa kolme kautta ja kuului joukkueen vakiomiehistöön. Hän jätti seuran 1991 ja pelasi yhden kauden FC Hansa Rostockissa ja neljä kautta Wuppertaler SC:ssä 2. Bundesliigassa ja Regionalligassa. Uransa kaksi viimeistä kautta Straka pelasi SCB Viktoria Kölnissä Oberligassa ja lopetti pitkän pelaajauransa 40-vuotiaana 1998.

Maajoukkuetasolla Straka edusti Tšekkoslovakiaa 35 maaottelussa vuosina 1983–1990. Hän oli mukana Jozef Venglošin maajoukkueryhmässä MM-kisoissa 1990 maan edetessä aina puolivälieriin saakka.

### Meriitit pelaajana

* Tšekkoslovakian mestaruus (4): 1984, 1985, 1987, 1988
* Tšekkoslovakian cup (3): 1980, 1984, 1988
* MM-puolivälierät: 1990

Ura valmentajana
----------------

Valmennusuransa Straka aloitti heinäkuussa 1999 Wuppertaler SC:n päävalmentajana. Hänen johdollaan seura voitti kaudella 1999/2000 Oberliga Nordrheinin mestaruuden ja oli seuraavalla kaudella toinen. Marraskuussa 2001 Straka sai jättää tehtävänsä.

Kesällä 2002 hän siirtyi FK Teplicen apulaisvalmentajaksi, mutta nousi jo syyskuussa seuran päävalmentajaksi František Cipron potkujen myötä. Straka johdatti seuran lopulta kuudenneksi. Huhtikuussa 2004 hän jätti Teplicen ja siirtyi AC Sparta Prahan peräsimeen. Straka nosti seuran loppukauden voittoputken myötä liigassa toiseksi ja sai jatkaa tehtävissä. Potkut tulivat kuitenkin jo seuraavana syksynä Spartan kehnon Mestarien liigan menestyksen vuoksi. 

Sparta-potkujensa jälkeen Straka toimi lyhyen aikaa LR Ahlenin, FC Viktoria Plzeňin ja FC Wacker Tirolin päävalmentajana. Elokuussa 2007 hän siirtyi jälleen Cipron seuraajaksi, nyt SK Dynamo České Budějoviceen, jonka hän luotsasi kauden päätteeksi sijalle 13. Heinäkuussa 2008 hänestä tuli kreikkalaisen OFI Kreetan päävalmentajaksi, mutta sai potkut jo marraskuussa. 

Toukokuussa 2009 Strakasta tuli Tšekin maajoukkueen päävalmentajaksi.  Tarkoituksena oli pelastaa surkeasti alkaneet MM2010-karsinnat, mutta pesti päättyi jo kesäkuussa. Strakan johdolla Tšekki pelasi vain yhden ottelun, jossa se voitti Maltan 1–0. 

Syyskuussa 2009 hänestä tuli slovakialaisseura MFK Ružomberokin uusi päävalmentaja.  Kesäkuussa 2010 hän jätti slovakialaisseuran ja siirtyi Australian A-Leaguessa pelaavan North Queensland Furyn päävalmentajaksi.  Australiassa Straka nousi nopeasti fanien ja median suosioon vaatemakunsa vuoksi.  Pelillinen menestys oli sen sijaan vain kohtalaista ja lopulta seuran kausi A-leaguessa päättyi talousvaikeuksien vuoksi helmikuussa 2011.  Strakan huhuttiin jatkavan Australiassa Melbourne Victoryn valmentajana, mutta hän palasi Eurooppaan puolalaisen Arka Gdynian valmentajaksi.   Straka jätti Arkan kauden 2010/11 päätteeksi. 

Lokakuussa 2011 Straka palasi valmentajaksi kotimaahansa, kun liigan keskikastiin vajonnut SK Slavia Praha palkkasi hänet päävalmentajakseen.  Slavian paikallisvastustajan Sparta Prahan kannattajat eivät hyväksyneet Strakan pestiä, sillä hänen katsottiin pettäneen entinen seuransa Sparta.  Strakan pesti sujui myös pelillisesti kehnosti ja lopulta hän sai potkut jo maaliskuussa 2012. 

Maaliskuussa 2013 Straka palasi valmennustehtäviin Tšekin liigan jumbojoukkue 1. FK Příbramin päävalmentajana.  Straka nosti seuran pois putoamisviivan tuntumasta ja sarjapaikka säilyi lopulta reilusti kuuden pisteen turvin. Kausi 2013/14 alkoi kuitenkin kehnosti ja hän sai potkut marraskuussa 2013. 

### Meriitit valmentajana

* Oberliga Nordrhein (2): 2000, 2001

Lähteet
-------

1. ↑  Straka: Angažmá na Krétě? Hořká zkušenost
2. ↑  Straka selected new Czech Republic soccer coach
3. ↑  Interim Czech coach Straka axed
4. ↑  Novým trénerom MFK Ružomberok sa stal František Straka[vanhentunut linkki]
5. ↑  North Queensland Fury unveil Straka as new coach
6. ↑  Franz gives the fans a lesson in Fury fashion
7. ↑  Straka keen to go again
8. ↑  Ex-North Queensland coach Straka wants Melbourne Victory job
9. ↑  Globetrotter Franz Straka returned from Australia, will train the Polish Gdynia[vanhentunut linkki]
10. ↑  The profile for Frantisek Straka
11. ↑  Novým trenérem Slavie se stal Straka, Petrouš váhá, jestli vzít béčko
12. ↑  Sparťanští chuligáni útočí na Straku: Jsi zrádce, napsali na jeho dům
13. ↑  Proti Jablonci nahradí trenéra Straku dosavadní asistent Poustka
14. ↑  Fotbalový trenér Straka se vrací do ligy, převezme poslední Příbram
15. ↑  Trenér Straka skončil ve fotbalové Příbrami. Nahradí ho Čuhel

  

Tšekkoslovakian joukkue – Jalkapallon MM-kilpailut 1990
1 Stejskal
2 Bielik
3 Kadlec
4 Hašek
5 Kocian
6 Straka
7 Bílek
8 Chovanec
9 Kubík
10 Skuhravý
11 Moravčík
12 Fieber
13 Němec
14 Weiss
15 Kinier
16 Hýravý
17 Knoflíček
18 Luhový
19 Griga
20 Němeček
21 Mikloško
22 Palúch
Valmentaja Vengloš



|  |  |  |
| --- | --- | --- |
| Edeltäjä:**Petr Rada** | **Tšekin maajoukkueen päävalmentaja**5–6/2009 | Seuraaja:**Ivan Hašek** |

|  |  |  |
| --- | --- | --- |
| Edeltäjä:**Michal Petrouš** | **SK Slavia Prahan päävalmentaja**10/2011–3/2012 | Seuraaja:**Martin Poustka** |

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki

 |

 |